เติมด่วน! OR-BCP จ่อขึ้นราคาน้ำมันทุกชนิด พรุ่งนี้
เติมด่วน! OR-BCP จ่อขึ้นราคาน้ำมันทุกชนิด พรุ่งนี้
19 ก.พ. 2564

บริษัท ปตท.น้ำมันและการค้าปลีก จำกัด (มหาชน) หรือ OR และ บริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันกลุ่มเบนซินและแก๊สโซฮอล์ 60 สตางค์/ลิตร E85 ปรับขึ้น 40 สตางค์/ลิตร และดีเซล ปรับขึ้น 20 สตางค์/ลิตร มีผลตั้งแต่วันที่ 20 ก.พ.64 เวลา 05.00 น.เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่น ในวันพรุ่งนี้ เป็นดังนี้ น้ำมันเบนซิน ออกเทน 95 ของ PTT Station อยู่ที่ลิตรละ 33.46 บาท, แก๊สโซฮอล์ 95 ลิตรละ 26.05 บาท, แก๊สโซฮอล์ 91 ลิตรละ 25.78 บาท, E20 ลิตรละ 24.54 บาท และ E85 ลิตรละ 20.54 บาท ดีเซล B7 อยู่ที่ลิตรละ 26.99 บาท, B10 ลิตรละ 23.99 บาท และ B20 ลิตรละ 23.74 บาท

 